Document ID: /roh_data/filtered/fineweb-2-filterrobots_roh.jsonl.gz/69324

Sin iniziativa dil davos capitani da mats da Rabius (CdmR) Linus Maissen, 46, e cun sustegn dalla davos presidenta dalla Uniun da mattauns Rabius (UdmR) ei la Uniun da giuventetgna Rabius (UgR) vegnida fundada egl onn 1970. Linus Maissen, 46, ei lu era gest staus igl emprem capitani/president dalla nova e fundada uniun.
Las usonzas da pli baul ein per part vegnidas mantenidas e per part svanidas. Entginas autras ein vegnidas vidlunder sco per ex. far cavals avon la fiasta da Sontgilcrest. Per quella fiasta vegnan ils novs canditats e las novas canditatas pri si ell’uniun suenter haver terminau las scolas primaras e superiuras. Il di avon las paradas vegneva empustau la negla tier ina giuvna e quei deva la pusseivladad da gest ira a mattauns e per in bien puschegn. Oz ei quei plitost la caussa che vegn fatga tier la mumma. La veta d’affonza ei terminada ed ina nova epoca dalla veta entscheiva.
Quei ch’ei era vegniu vitier ch’era buca pli baul ei l’organisaziun d’ina sentupada da giuventetgna da lunsch e da maneivel en casa da scola cul num « Lady’s night ». Sper far parada tier las fiastas ecclesiasticas ein aunc autras usonza vegnidas mantenidas sco per exempel, il far Sontgaclau, ira per pigniel da Nadal, excursiuns e viadis pli gronds sco era schubergiar pastiras ed agid vid plontaziun d’uaul. (Dapli legia l’historia dalla CdmR.)